|  |  |
| --- | --- |
| **АЕРС - Завршна консултација о предлогу акта** | |
| **Документ:** | Mетодологија за одређивање цене приступа систему за транспорт природног гаса |
| **Примедбе даје:** | **Gazprom export LLC** |

|  |  |
| --- | --- |
|  |  |
| **Датум:** | 24.05.2024 |
| **Послати на адресу:** | [aers@aers.rs](mailto:aers@aers.rs) |

**ОПШТЕ И КОНЦЕПТУАЛНЕ ПРИМЕДБЕ**

|  |  |
| --- | --- |
| **Р.б.** | **ПРИМЕДБА / КОМЕНТАР** |
| 1 | Тренутни приступ ПСГ Банатски Двор захтева уговарање капацитета са два ОТС-а и плаћање тарифа за улаз и излаз на оба система (нпр. ГАСТРАНС д.о.о. Нови Сад и Транспортгас Србија д.о.о.) што доводи до ниске економске атрактивности за коришћење подземног складишта. У том смислу, Методологија за утврђивање тарифа за транспорт природног гаса треба да примени приступ који се односи на примену 100% попуста на тарифе за капацитет транспортних и дистрибутивних тарифа на улазним/излазним тачкама из/у транспортни систем које се односе на утискивање/повлачење из подземног складишта у циљу подстицања учесника на тржишту да користе подземно складиште. Овакав приступ ће обезбедити енергетску безбедност Републике Србије и довести до побољшања услова за купце смањењем трошкова транспорта снабдевача.  Такав приступ ће такође повећати ефикасност коришћења капацитета подземног складишта и биће усклађен са тренутном шемом два српска ОТС-а Транспортгас Србија д.о.о. и Југоросгаз – Транспорт д.о.о. који омогућава елиминацију транспортних и дистрибутивних тарифа за капацитет за кориснике.  **Одговор АЕРС:**  Уредба о мрежним правилима о хармонизованим тарифама за транспорт природног гаса („Службени гласник РС“, број 112/22) - (у даљем тексту Уредба) у члану 9. дефинише да Агенција у Методологији одређује попуст од најмање 50% који се примењује на тарифе за транспорт засноване на капацитету на улазним тачкама из складишта и излазним тачкама у складишта природног гаса.  АЕРС је у Методологији одредио попуст у складу са чланом 9. Уредбе.  Агенција је, у складу са чланом 10. Уредбе, утврдила Методологију за одређивање реферетне цене за транспорт природног гаса коју заједнички примењују Транспортгас Србија д.о.о. и Yugorosgaz-transport d.o.o. тако што су два транспорта система посматрана као целина, а обавезна је примена механизама за компензацију између ова два оператора транспортних система. Заједничка примена Методологије омогућава да се корисницима транспортног система поједностави уговарање капацитета тако што се не наплаћују капацитети између два транспортна система на које се примењује Методологија (не наплаћује их ни Транспортгас Србија д.о.о. ни Yugorosgaz Transport d.o.o.). Механизми за компензацију се користе ради поравнавања разлика између прихода остварених применом цене приступа одређене за више транспортних система посматраних као целина и цена које се одређују у складу са Методологијом за сваки транспортни систем појединачно.  У члану 2. став 2. Уредбе је наведено да се она не примењује на део капацитета на улазним односно излазним тачакама транспортног система на који се примењује режим изузећа од примене регулисаних цена које је одобрио АЕРС. Гастранс д.о.о. примењује своју Mетодологију за одређивање реферетне цене која се разликује од Методологије за одређивање реферетне цене коју заједнички примењују Транспортгас Србија д.о.о. и Yugorosgaz Transport d.o.o. Због тога се на тачкама интерконекције између Транспортгас Србија д.о.о. и Гастранс д.о.о. не могу примењивати одредбе из Методологије којима се транспортни системи посматрају као целина, јер се, између осталог, не може применити механизам за компензацију између Транспортгас Србија д.о.о. и Гастранс д.о.о. којим се поравнава разлика између прихода остварених применом цене приступа одређене за више транспортних система посматраних као целина и цена које се одређују у складу са Методологијом за сваки транспортни систем појединачно. |
| 2 | Имајући у виду намеру хармонизације законодавства у енергетици Србије са европским енергетским прописима, Методологија за утврђивање тарифа за транспорт природног гаса треба да се заснива и на допунама Уредбе (ЕУ) 2022/1032 Европског парламенета и Савета од 29. јуна 2022. године у вези са гасним складиштима, посебно чланом 2. Уредбе (ЕУ) 2022/1032 о изменама и допунама члана 13.3 у вези са применом попуста до 100% на транспортне и дистрибутивне тарифе за капацитет на улазним тачакама из, и излазним тачкама у подземна складишта природног гаса, осим ако и у мери у којој се такав објекат који је повезан на више од једног транспортног или дистрибутивног система користи за конкуренцију са тачком интерконекције.  При томе, под претпоставком сличности објављене Методологија за утврђивање тарифа за транспорт природног гаса са логиком тарифне методологије мађарског оператора транспортног система FGSZ и тарифне методологије бугарског оператора транспортног система Bulgatransgaz EAD, у циљу обезбеђивања енергетске безбедности Републике Србије и обезбеђења доследности тарифне регулације са суседним европским операторима транспортног система, посебно Методологије за утврђивање тарифа за транспорт природног гаса, предлажемо да се примени сличан приступ као код оператора FGSZ и Bulgatransgaz EAD у погледу примене 100% попуста на транспортне и дистрибутивне тарифе за капацитет на излазним тачкама у подземна складишта природног гаса, као и попуст од 100% (Bulgatransgaz EAD) или 90% (FGSZ) на транспортне и дистрибутивне тарифе за капацитет на улазним тачакама из подземних складишта природног гаса.  **Одговор АЕРС:**  Уредба (ЕУ) 2022/1032 Европског парламенета и Савета од 29. јуна 2022. године у вези са гасним складиштима још није имплементирана у законодавство енергетике Републике Србије. Али, примена дела Уредбе (ЕУ) 2022/1032 која се односи на попуст до 100% за тарифе за капацитет на транспортном систему на улазним тачакама из, и излазним тачкама у подземна складишта природног гаса је суштински иста са попустом од најмање 50% у Уредби. Односно попуст за тарифе за капацитет на транспортном систему на улазним тачакама из, и излазним тачкама у подземна складишта природног гаса ће износити најмање 50%, а највише 100%.  Попусти за тарифе за капацитет на транспортном систему на улазним тачакама из, и излазним тачкама у подземна складишта природног гаса се разликују по земљама ЕУ у окружењу. Мађарска, Хрватска и Бугарска имају 100% попуста на транспортне тарифе за капацитет на излазним тачкама у подземна складишта природног гаса и попуст од 100% (Бугарска) или 90% (Мађарска и Хрватска) на транспортне тарифе за капацитет на улазним тачакама из подземних складишта природног гаса.  Транспортни системи за природни гас у Србији су повезани са транспортним системима Мађарске и Бугарске тако да попусти у Србији за тарифе за капацитет на транспортном систему на улазним тачакама из, и излазним тачкама у подземна складишта природног гаса треба да буду слични попустима у Мађарској и Бугарској.  С обзиром на значајне промене у изворима и правцима снабдевања и великa повећањa цена природног гаса у претходним годинама у Европи, сигурност снабдевања природним гасом је изузетно значајно питање како за Србију, тако и за земље у окружењу. Са циљем да се стимулише повећање капацитета ПСГ Банатски Двор и тиме повећа сигурност снабдевања природним гасом у Србији, утврђен је попуст од 90% на транспортне тарифе за капацитет на излазним тачкама у подземна складишта природног гаса и попуст од 90% на транспортне тарифе за капацитет на улазним тачакама из подземних складишта природног гаса. |
| 3 | У складу са Методологијом за утврђивање тарифа за транспорт природног гаса, како би се обезбедио недискриминаторни приступ и искључио негативан финансијски утицај на снабдеваче у случају било каквог повећања трошкова транспорта, повећање тарифа се неће вршити пре истека регулаторног периода. Тренутна формулација документа не обезбеђује непроменљивост предложених тарифа и оне могу бити промењене од стране ОТС као део годишњег прегледа основа за обрачун тарифа.  **Одговор АЕРС:**  Наведени предлог није прихватљив из разлога јер је Методологијом предвиђена промена поравнатих прихода од услуге транспорта, односно тарифа, током регулаторног периода само у изузетном случају (није опште правило) и то на образложен захтев оператора транспортних система чију оправданост цени Агенција и под условом да су настале изузетне околности које узрокују трошкове које оператор транспортног система није могао да планира или спречи а које утичу више од 10% на висину прихода од услуга транспорта за тарифни период. Такође, АЕРС је имала у виду да се ради о првом регулаторном периоду по новој Методологији, да оператори транспортних система у Републици Србији немају релевантног искуства у дугорочном планирању (регулаторни период је временски период у трајању од пет гасних година, изузев првог регулаторног периода који траје три гасне године) и да имају специфични финансијски положај – нису власници система за транспорт природног гаса већ закупци, као и да слична решења постоје и у пракси ЕУ (Република Хрватска на пример). |
| 4 | У складу са Уредбом о мрежним правилима која се односе на прорачун и расподелу капацитета за транспорт природног гаса и са Методологијом за утврђивање тарифа за транспорт природног гаса, постојећа организација уговарања капацитета обезбеђује учесницима на тржишту/снабдевачима да, између осталог, уговарају кварталне, месечне, дневне и унутар- дневне капацитетне производе. У исто време, српски ОТС-ови још нису имплементирали модуларне пословне апликације за уговрање таквих производа. Стога предлажемо да се одмах приступи имплементацији ових апликација, као што је RBP регионална платформа, како би процес резервисања капацитета које организују ОТС-ови Србије покрио целокупан асортиман капацитетних производа преко платформи за резервацију капацитета.  **Одговор АЕРС:**  Предложена Методологија за одређивање реферетне цене садржи начин формирања цена за све наведене капацитетне производе (годишње, кварталне, месечне, дневне и унутар- дневне). Процедура за уговарање капацитетних производа се дефинише у Правилима о раду транспортних система. |

**ПРИМЕДБЕ ПО ЧЛАНОВИМА**

|  |  |  |  |
| --- | --- | --- | --- |
| **Р.б.** | **Примедба на**  **члан/тачку/став**  (страна) | **Треба да гласи** | **Напомена предлагача**  **(шта се постиже предложеном променом)** |
| 1 | V.2.Тарифни елементи за капацитет за излазе из транспортног система | INTERCONNECTOR | Словна грешка у енглеској верзији на два места у поглављу V.2. (у првом и трећем ставу) написано је INTECONNECTOR уместо INTERCONNECTOR. |